कानपुर। अर्जुन कपूर बॉलीवुड के उन नामी सितारों में से एक हैं जिन्हें आईफा में परफॉर्मेंस देनी है। आईएएनएस के मुताबिक इस बार के बैंकॉक में होने वाले आईफा अवॉर्ड नाइट में बॉलीवुड जगत के दिग्गज अभिनेता नजर आएंगे पर हो सकता है कि अर्जुन कपूर के फैंस को उनकी कमी खले। अर्जुन कपूर ने अवॉर्ड शो में अपने शामिल होने को लेकर कहा, 'मुझे बीमार होना बिल्कुल भी पसंद नहीं है... ये सच में एक दुविधा की वजह है कि बीमारी में आराम करूं या अपने बाकी के काम करूं। अगर आराम करता हूं तो मेरा काफी समय बर्बाद हो जाएगा पर ये जरूरी भी है। मैं सोच रहा हूं की ठीक होने के लिए आराम करूं या फिर आईफा में परफॉर्म करने की तैयारी।'